কমলগঞ্জে ধলাই নদীর চর অপসারনের উদ্বোধন
আসহাবুর ইসলাম শাওন, কমলগঞ্জ:: বাংলাদেশের ৬৪টি জেলার ছোট নদী, খাল, জলাশয় পুন:খনন প্রকল্পের(১ম পর্যায়) আওতায় মৌলভীবাজারের কমলগঞ্জ উপজেলাস্থ ধলাই নদীর চর অপসারণ প্রকল্পের কাজের শুভ উদ্বোধন করা হয়েছে। মৌলভীবাজার পানি উন্নয়ন বোর্ডের বাস্তবায়নে শুক্রবার বিকাল ৪টায় কমলগঞ্জ পৌরসভার উজিরপুর গ্রামে এ কাজের উদ্বোধন করা হয়।
কমলগঞ্জ পৌরসভার মেয়র মোঃ জুয়েল আহমদের সভাপতিত্বে ও সাইফুল ইসলামের সঞ্চালনায় অনুষ্ঠানে প্রধান অতিথি ছিলেন অনুমিত হিসাব সর্ম্পকিত স্থায়ী কমিটির সভাপতি উপাধ্যক্ষ ড. মোঃ আব্দুস শহীদ এমপি। বিশেষ অতিথি ছিলেন কমলগঞ্জ উপজেলার সহকারি কমিশনার (ভূমি) নাসরিন চৌধুরী, মৌলভীবাজার পানি উন্নয়ন বোর্ডের তত্বাবধায়ক মশিউর রহমান, মৌলভীবাজার পানি উন্নয়ন বোর্ডের নির্বাহী প্রকৌশলী ররেন্দ্র শংকর চক্রবর্তী, উপজেলা আওয়ামীলীগ সভাপতি আছলম ইকবাল, সদর ইউপি চেয়ারম্যান আব্দুল হান্নান, রহিমপুর ইউপি চেয়ারম্যান ইফতেখার আহমদ বদরুল, সাবেক বিআরডিবি চেয়ারম্যান ইমতিয়াজ আহমেদ বুলবুল, কাউন্সিলর আনোয়ার হোসেন, কাউন্সিলর রফিকুল ইসলাম রুহেল প্রমুখ। অনুষ্ঠানে স্বাগত বক্তব্য রাখেন সাবেক কাউন্সিলর মুজিবুর রহমান। সভা শেষে প্রধান অতিথিসহ অন্যান্য অতিথিবৃন্দ চর অপসারণ প্রকল্পের কাজ পরিদর্শন করেন।